Oskar Strand

Oskar Albert Strand (1900–1968) var en norsk handelsmann og kommunepolitiker.

Han vokste opp på Ørland. Han gikk fylkesskole og handelsskole og begynte som handelsbetjent. I 1925 ble han ansatt som handelsbestyrer i Innbygda i Selbu.

Oskar Strand var bestyrer ved Skatval handelslag på Skatval fra 1931 til han gikk av med pensjon i 1968. Han døde kort tid senere. Handelslaget drev dagligvarehandel, bakeri og omsetning av jordbruksprodukter, såvarer og gjødsel.Nord-Trøndelag fylkes adressebok 1965/66, s. 504. Trondheim: Moe & Co. Adressebokforlag.

Strand ble minnet som «en sindig, avbalansert og nøktern mann med et liberalt livssyn». Han representerte Venstre i Skatval kommunestyre fra 1945 til 1958 og som varaordfører fra 1952 til 1955. Han var formann i forstanderskapet i Skatval sparebank og en av pådriverne bak det kommunale vannverket.

Strand var en ivrig konkurranseskytter og formann i Aglo skytterlag.

 Referanser 

Kategori:Venstre-politikere i Nord-Trøndelag
Kategori:Lokalpolitikere i Skatval
Kategori:Norske handelsfolk
Kategori:Personer fra Ørland kommune